ระเบียบกระทรวงสาธารณสุขระเบียบกระทรวงสาธารณสุขว่าด้วยบุคคลซึ่งปฏิบัติงานในสถานพยาบาลตามกฎหมายว่าด้วยสถานพยาบาลกระทำการประกอบโรคศิลปะสาขาการแพทย์แผนจีนในความควบคุมของผู้ประกอบโรคศิลปะสาขาการแพทย์แผนจีนพ.ศ. ๒๕๕๕ อาศัยอำนาจตามความในมาตรา ๗ และมาตรา ๓๐ (๖) แห่งพระราชบัญญัติการประกอบโรคศิลปะพ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขจึงออกระเบียบไว้ดังนี้ข้อ ๑ ระเบียบนี้เรียกว่าระเบียบกระทรวงสาธารณสุขว่าด้วยบุคคลซึ่งปฏิบัติงานในสถานพยาบาลตามกฎหมายว่าด้วยสถานพยาบาลกระทำการประกอบโรคศิลปะสาขาการแพทย์แผนจีนในความควบคุมของผู้ประกอบโรคศิลปะสาขาการแพทย์แผนจีนพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ควบคุม หมายความว่าการดูแลหรือกำกับดูแลข้อ ๔ บุคคลที่สถานพยาบาลจะมอบหมายให้ทำการประกอบโรคศิลปะสาขาการแพทย์แผนจีนได้จะต้องเป็นบุคคลที่มีคุณสมบัติดังนี้(๑) มีอายุไม่ต่ำกว่า ๔๐ ปีบริบูรณ์(๒) เป็นผู้ที่มีความรู้และประสบการณ์ดังนี้(ก) เคยเรียนรู้ศาสตร์การแพทย์แผนจีนและมีประสบการณ์การแพทย์แผนจีนโดยมีส่วนราชการที่เกี่ยวข้องกับความมั่นคงรับรองหรือ(ข) เคยเป็นผู้เข้ารับการอบรมหลักสูตรการแพทย์แผนจีน อย่างน้อย ๑๒๐ชั่วโมง ที่จัดโดยหน่วยงานราชการและคณะกรรมการวิชาชีพสาขาการแพทย์แผนจีนให้การรับรองหลักสูตรข้อ ๕ บุคคลซึ่งได้รับมอบหมายจากสถานพยาบาลจะทำการประกอบโรคศิลปะสาขาการแพทย์แผนจีนได้เฉพาะ(๑) ตามที่กำหนดในระเบียบนี้(๒) ปฏิบัติตามหน้าที่หรือตามที่ได้รับมอบหมาย(๓) ต้องอยู่ในความควบคุมของผู้ประกอบโรคศิลปะสาขาการแพทย์แผนจีนข้อ ๖ บุคคลที่มีคุณสมบัติตามข้อ๔ต้องผ่านการอบรมตามหลักสูตรผู้ช่วยแพทย์แผนจีนที่ได้รับการรับรองจากคณะกรรมการวิชาชีพสาขาการแพทย์แผนจีนโดยอบรมในหน่วยงานของทางราชการหรือสถาบันการศึกษาที่คณะกรรมการวิชาชีพสาขาการแพทย์แผนจีนรับรองจะทำการประกอบโรคศิลปะสาขาการแพทย์แผนจีนได้เมื่อได้รับมอบหมายจากส่วนราชการหรือสภากาชาดไทยตามข้อจำกัดและเงื่อนไขดังต่อไปนี้(๑) ให้การรักษาพยาบาลเบื้องต้นโดยการใช้ยาสมุนไพรจีน(๒) ให้บริการ ฝังเข็ม นวด รมยา ในโรคและอาการ ดังนี้(ก) ปวดศีรษะจากความเครียด ปวดเมื่อยทั่วไป ปวดหลัง ปวดไหล่ ปวดข้อปวดเอว ที่ไม่มีผลจากโครงสร้างกระดูกแตก หรือเคลื่อนที่อย่างร้ายแรง(ข) ท้องอืด ท้องเสีย ท้องผูก อาหารไม่ย่อย(ค) ไข้หวัด ไอ เจ็บคอ(ง) อัมพฤกษ์ อัมพาตเรื้อรังบุคคลที่ผ่านการอบรมตามวรรคหนึ่งได้รับหนังสือรับรองการผ่านการอบรมหลักสูตรผู้ช่วยแพทย์แผนจีนจากคณะกรรมการวิชาชีพสาขาการแพทย์แผนจีนตามแบบที่คณะกรรมการวิชาชีพประกาศกำหนดหนังสือรับรองการผ่านการอบรม ให้มีอายุ ๕ปีนับแต่วันที่ออกหนังสือรับรอง การต่ออายุหนังสือรับรองการผ่านการอบรมแบบคำร้องขอต่ออายุหนังสือรับรองการผ่านการอบรมให้เป็นไปตามหลักเกณฑ์ที่คณะกรรมการวิชาชีพสาขาการแพทย์แผนจีนประกาศกำหนดข้อ ๗ ให้บุคคลตามข้อ ๔ที่มีความประสงค์จะขอรับการอบรมหลักสูตรผู้ช่วยแพทย์แผนจีนให้มายื่นคำร้องขอรับการอบรมภายใน๖๐ วัน นับแต่วันที่ระเบียบนี้ มีผลใช้บังคับ ณ หน่วยงานราชการ หรือสถาบันการศึกษาที่จัดการอบรม หากพ้นกำหนดเวลาดังกล่าวให้ถือว่าบุคคลดังกล่าวไม่มีสิทธิยื่นคำร้องขอรับการอบรมอีกต่อไปข้อ ๘ ในกรณีที่มีปัญหาตามระเบียบนี้ให้ปลัดกระทรวงสาธารณสุขเป็นผู้วินิจฉัยชี้ขาดข้อ ๙ ให้ปลัดกระทรวงสาธารณสุขเป็นผู้รักษาการตามระเบียบนี้ประกาศณ วันที่ ๓ เมษายน พ.ศ. ๒๕๕๕วิทยา บุรณศิริรัฐมนตรีว่าการกระทรวงสาธารณสุขปริยานุช/ผู้จัดทำ๑๕ พฤษภาคม๒๕๕๕ชาญ/ผู้ตรวจ๑๘ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๙ ง/หน้า ๕/๑๑ พฤษภาคม ๒๕๕๕